पाएं अपने शहर की ताज़ा ख़बरें और फ्री ई-पेपरडाउनलोड करें
18 साल से अधिक उम्र के लोगों के लिए टीकाकरण कार्यक्रम बुधवार से शुरू हो गया। पहले दिन कुल 100 में से 97 ने टीका लगवाया। टीकाकरण के लिए सिर्फ एक ही केंद्र नगर निगम मुख्यालय काे बनाया गया था। वैक्सीनेशन के लिए जिन 100 लाेगाें ने रजिस्ट्रेशन करवाया था। वे ताे सुबह 8 बजे से ही पहुंचा शुरू हाे गए, लेकिन सुबह 9 बजे से हाेने वाला वैक्सीनेशन सुबह 10 बजे तक भी शुरू नहीं हाे पाया। व्यवस्था इतनी लचर रही कि सबसे पहला टीका अंकित श्रीवास्तव काे सुबह 10.18 बजे लग पाया।
इंदाैर में 18 से 44 साल वालों काे टीका लगाने के लिए लंबे समय से बड़े स्तर पर तैयारी चल रही थी। पहले ही दिन करीब पाैने 400 सेंटराें से इसकी शुरुआत की तैयारी थी। लेकिन मिली जानकारी के अनुसार स्वास्थ्य विभाग द्वारा टीकाकरण केंद्रों की सूची भी जिला प्रशासन को भेज दी गई है, लेकिन वहां से केंद्रों के नामों पर अंतिम मुहर नहीं लगी है। इसकी एक वजह यह भी है कि विभाग के पास वैक्सीन पर्याप्त मात्रा में उपलब्ध नहीं है। इसलिए 5 व 6 मई को सिर्फ सौ-सौ वैक्सीन लगाई जा रही है। इसके बाद तीन-तीन हजार लगाएंगे। 30-30 केंद्रों के बाद 44 केंद्र बनाए जाएंगे।
वैक्सीनेशन को लेकर जिला टीकाकरण अधिकारी डॉ. प्रवीण जड़िया से कुछ सवाल
जिला कोर्ट में वकीलों को को-वैक्सीन का दूसरा डोज
जिला व सत्र न्यायालय परिसर में बुधवार को को-वैक्सीन का दूसरा डोज वकीलों को लगाया जाएगा। इससे पहले सोमवार को भी 570 वकीलों को दूसरा डोज लगाया गया है। शुक्रवार और रविवार को टीकाकरण नहीं होगा। इंदौर अभिभाषक संघ की तदर्थ कमेटी के सह संयोजक शैलेंद्र द्विवेदी, प्रमोद व्यास, नंदकिशोर शर्मा के मुताबिक बुधवार सुबह 11 से शाम 5 बजे तक दूसरा डोज लगाया जाएगा। 45 दिन की अवधि पूरी होने पर अब इस वैक्सीन के दूसरा डोज लगाने की व्यवस्था की जा रही है। दो हजार से ज्यादा वकीलों को पहला टीका मार्च में लगाया गया था।
इंदौर में 1817 नए कोरोना मरीज मिले, 7 की मौत, 582 ठीक हुए
मंगलवार को शहर में 1817 नए संक्रमित मिले, जबकि सात लोगों की मौत हो गई। देर रात जारी बुलेटिन के मुताबिक जिले में एक्टिव मरीजों की संख्या 12,930 पर जा पहुंची है। कुल पॉजिटिव मरीज 1 लाख 19 हजार 902 हो गए हैं। हालांकि 1 लाख 5 हजार 796 मरीज इस बीमारी से स्वस्थ भी हो चुके हैं। मंगलवार को ही 582 मरीज ठीक होकर घर लौटे। शहर में कोरोना संक्रमण से अब तक 1176 की मौत हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn